b'\n_START_ARTICLE_\nNarkomaania\n_START_SECTION_\nRavi\n_START_PARAGRAPH_\nNarkomaania p\xc3\xb5hjuslikku ravi aastal 2010 ei tunta._NEWLINE_Morfinismi korral rakendatakse metadoon-asendusravi. Ka nikotismi korral on olemas vastavad asendusravi v\xc3\xb5imalused \xe2\x80\x93 nikotiini sisaldavad plaastrid, mis leevendavad suitsetamisest loobumise perioodil esinevaid v\xc3\xb5\xc3\xb5rutusn\xc3\xa4hte.\n_START_SECTION_\nPs\xc3\xbchholoogiline ravi\n_START_PARAGRAPH_\nInimeste k\xc3\xa4itumist anal\xc3\xbc\xc3\xbcsivas ps\xc3\xbchholoogiakirjanduses ja kliinilistes uuringutes on kasutatud mitmesuguseid sekkumismeetodeid: kognitiivne paariteraapia, motivatsioonivestlused, kogukonda tugevdav l\xc3\xa4henemine, k\xc3\xa4itumisteraapia, kriisiolukordade juhtimine. Need aitavad maha suruda vajadustunnet ja vaimset \xc3\xa4revust, parandavad ravile keskendumist ja \xc3\xb5petavad uusi tegutsemisoskusi, kergendavad v\xc3\xb5\xc3\xb5rutusn\xc3\xa4htusi ja v\xc3\xa4hendavad v\xc3\xb5imalusi tagasi langeda._NEWLINE_Lastel ja noorukitel omab kognitiivne k\xc3\xa4itumisteraapia ja pereteraapia praegu k\xc3\xb5ige rohkem uurimuslikke t\xc3\xb5endeid, kuidas ravida m\xc3\xb5nuainete tarvitamise s\xc3\xb5ltuvusprobleeme. Mitmed uuringud kasutavad ka \xc3\xb6koloogilist perekonnap\xc3\xb5hist ravi ja grupi kognitiiv-k\xc3\xa4itumisteraapiat. Neid raviviise saab kasutada paljudes erivormides, mida on ka erineva intensiivsusega uuritud. Uuringud on n\xc3\xa4idanud, et grupile suunatud kognitiivne k\xc3\xa4itumisteraapaia teeb k\xc3\xb5ige efektiivsemaks see, et seal saavad osalised arendada oma sotsiaalseid oskusi, arendada sobivaid emotsioonide kontrollimise tehnikaid ja teisi inimestevahelisi suhtlusoskusi. M\xc3\xb5ned intergeeritud ravimismudelid, kus kombineeritakse erinevate raviv\xc3\xb5tete osi v\xc3\xb5ivad samuti olla efektiivsed. Noorukite puhul on narkootikumide kasutamise v\xc3\xa4hendamiseks osutunud kasulikuks motivatsiooniintervjuud.'